A4-0065/99

Ψήφισμα για τα αποτελέσματα των εργασιών της Συνέλευσης Ίσης Εκπροσώπησης ΑΚΕ-ΕΕ το 1998

Το Ευρωπαϊκό Κοινοβούλιο,

- έχοντας υπόψη τα ψηφίσματα που ενέκρινε η Συνέλευση Ίσης Εκπροσώπησης (ΣΙΕ) κατά την 26η και 27η σύνοδό της στο Port Louis (Απρίλιος 1998) ((ΕΕ C 274 της 2.9.1998, σελ. 19-61)) και στις Βρυξέλλες (Σεπτέμβριος 1998) ((ΣΠ της 27ης συνόδου της ΣΙΕ.)),

- έχοντας υπόψη το Άρθρο 148 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας (A4-0065/99),

A. δεδομένου ότι το Ευρωπαϊκό Κοινοβούλιο πρέπει να ενημερώνεται τακτικά σχετικά με τις δραστηριότητες της ΣΙΕ, προς διευκόλυνση του συντονισμού και εξασφάλιση της συνέχειας στα πλαίσια της αναπτυξιακής πολιτικής,

B. δεδομένου ότι έχουν πλέον αρχίσει οι διαπραγματεύσεις για μία νέα συμφωνία συνεργασίας με τις χώρες ΑΚΕ[semigr ] λαμβάνοντας υπόψη ότι επικρατεί κοινή συναίνεση για να συνεχιστεί, ενισχυθεί και προσαρμοστεί η συνεργασία ΑΚΕ-ΕΕ, ούτως ώστε να αντιμετωπίσει τις προκλήσεις του προσεχούς αιώνα[semigr ] δεδομένου ότι η εμβάθυνση της πολιτικής διάστασης της συνεργασίας αποτελεί ένα από τα εξεταζόμενα ζητήματα,

Γ. λαμβάνοντας υπόψη ότι η ΣΙΕ και το Ευρωπαϊκό Κοινοβούλιο, εν όψει της δημοκρατικής νομιμότητας των δύο θεσμών, οφείλουν να διαδραματίσουν σημαντικό ρόλο για τη διαμόρφωση της μελλοντικής κατεύθυνσης της αναπτυξιακής πολιτικής και της φύσης της νέας συμφωνίας ΑΚΕ-ΕΕ,

Δ. δεδομένου ότι τα Δικαιώματα του Ανθρώπου, η Δημοκρατία και η Χρηστή Διακυβέρνηση, ο Πλουραλισμός και το Κράτος Δικαίου αποτελούν αναπόσπαστο μέρος της αναπτυξιακής πολιτικής της ΕΕ,

1. τονίζει ότι η ΣΙΕ αποτελεί ζωτικής σημασίας στοιχείο των σχέσεων ΑΚΕ-ΕΕ, εκπροσωπώντας τους λαούς των χωρών ΑΚΕ και της ΕΕ[semigr ] θεωρεί ότι συμβάλλει ουσιαστικά στην ανάπτυξη του πλήρους δυναμικού της συνεργασίας ΑΚΕ-ΕΕ και στην αντιμετώπιση της δημοκρατικής πρόκλησης όσον αφορά τον καλύτερο τρόπο για την ενσωμάτωση εντονότερης πολιτικής διάστασης στη νέα συμφωνία[semigr ]

2. τονίζει τη σημασία της ΣΙΕ για την υποβολή προτάσεων σχετικά με την πορεία των διαπραγματεύσεων ΑΚΕ-ΕΕ[semigr ] υπενθυμίζει τη σημασία της δικής του συμβολής, με τα ψηφίσματά του της 2ας Οκτωβρίου 1997 σχετικά με το Πράσινο Βιβλίο της Επιτροπής για τις σχέσεις μεταξύ Ευρωπαϊκής Ένωσης και των χωρών ΑΚΕ στο κατώφλι του 21ου αιώνα - προκλήσεις και επιλογές για μια νέα εταιρική σχέση (COM(96)0570 - C4-0639/96) ((ΕΕ C 325 της 27.10.1997, σελ. 28)) και της 1ης Απριλίου 1998 για την ανακοίνωση της Επιτροπής για τις γενικές κατευθύνσεις για τις διαπραγματεύσεις νέων συμφωνιών συνεργασίας με τις χώρες ΑΚΕ (COM(97)0537 - C4-0581/97) ((ΕΕ C 138 της 4.5.1998, σελ. 108)),

3. κατά συνέπεια, ζητεί να ενισχυθεί ο ρόλος της ΣΙΕ και να βελτιστοποιηθούν οι μέθοδοι εργασίας της, προκειμένου να ληφθεί υπόψη η ανακύπτουσα νέα φύση της συνεργασίας ΑΚΕ-ΕΕ, συμπεριλαμβάνοντας τη δυνατότητα πραγματοποίησης περιφερειακών συνεδριάσεων της ΣΙΕ[semigr ]

4. χαιρετίζει το γεγονός ότι αντιπροσωπεία της ΣΙΕ αποτελούμενη από τους: Λόρδο Plumb, Συμπρόεδρο, Kinnock, Αντιπρόεδρο και εισηγήτρια για το μέλλον των σχέσεων ΑΚΕ-ΕΕ, και Rocard, μέλος της ΣΙΕ και Πρόεδρο της Επιτροπής Ανάπτυξης του Ευρωπαϊκού Κοινοβουλίου, παραβρέθηκαν στην έναρξη των διαπραγματεύσεων για τη νέα συμφωνία ΑΚΕ-ΕΕ κατόπιν προσκλήσεως της Προεδρίας του Συμβουλίου ΑΚΕ-ΕΕ[semigr ] επιβεβαιώνει ότι αυτό συνιστά δίκαιη αναγνώριση του σημαντικού ρόλου που διαδραματίζει η ΣΙΕ στα πλαίσια της εν λόγω διαδικασίας[semigr ]

5. χαιρετίζει το γεγονός ότι οι εκλεγμένοι Εκπρόσωποι των χωρών ΑΚΕ αποτελούν πλέον το 75-85% του συνόλου της ομάδας ΑΚΕ[semigr ] υπενθυμίζει ότι στη δεκαετία του 80 η ΣΙΕ αποτελείτο από σχεδόν ίσο αριθμό κοινοβουλευτικών και διπλωματικών Εκπροσώπων ΑΚΕ[semigr ]

6. θεωρεί ότι η συμμετοχή στις εργασίες της ΣΙΕ ΑΚΕ-ΕΕ παρατηρητών των ΜΚΟ της Ευρώπης και των κρατών ΑΚΕ συμβάλλει στον εμπλουτισμό της συζήτησης και στην ενίσχυση των δεσμών με την κοινωνία των πολιτών[semigr ]

7. τονίζει την υφιστάμενη διασύνδεση μεταξύ Δικαιωμάτων του Ανθρώπου, Δημοκρατίας, Χρηστής Διακυβέρνησης, Πλουραλισμού, Κράτους Δικαίου και της επίτευξης των αναπτυξιακών στόχων[semigr ] τονίζει ότι η διαφάνεια και το υπόλογο αποτελούν ζωτικά στοιχεία μιας αποτελεσματικής πολιτικής για συνεργασία[semigr ]

8. ανησυχεί για τον τρόπο με τον οποίο ορισμένα συντάγματα τροποποιούνται σε μερικές χώρες ΑΚΕ, αποκλείοντας τον πλουραλισμό και υπονομεύοντας τη δημοκρατία[semigr ] πιστεύει ότι το θέμα αυτό πρέπει να εξεταστεί από τη ΣΙΕ[semigr ]

9. ανησυχεί επίσης για τον τρόπο με τον οποίο πραγματοποιήθηκαν οι εκλογές σε ορισμένες χώρες ΑΚΕ από εκείνους που επιθυμούν να αποκτήσουν ή διατηρήσουν μονομερή έλεγχο[semigr ]

10. καλωσορίζει θερμά τη Νότιο Αφρική ως επίσημο μέλος της ΣΙΕ[semigr ]

11. λυπάται που οι διαπραγματεύσεις με τη Νότιο Αφρική για τη σύναψη Συμφωνίας Εμπορίου, Συνεργασίας και Ανάπτυξης δεν έχουν ακόμη ολοκληρωθεί, μετά από σχεδόν τέσσερα έτη συνομιλιών[semigr ] υπενθυμίζει τη δήλωση του Συμβουλίου του Cardiff ότι θα έπρεπε να επιτευχθεί συμφωνία το αργότερο μέχρι το φθινόπωρο του 1998[semigr ] χαιρετίζει την πρόοδο που επέτυχαν πρόσφατα οι διαπραγματευτές για την ενδεχόμενη σύναψη συμφωνίας[semigr ]

12. χαιρετίζει την αναγνώριση, στα πλαίσια της ΣΙΕ, του καθεστώτος παρατηρητή στην Κούβα[semigr ]

13. λαμβάνει γνώση του ψηφίσματος για τη συνεργασία μεταξύ χωρών ΑΚΕ, που εγκρίθηκε στο πλαίσιο της Γενικής Έκθεσης της ΣΙΕ[semigr ]

14. εκτιμά ότι οι ομάδες εργασίας της ΣΙΕ αποτέλεσαν και αποτελούν σημαντικά μέσα για την ουσιαστική αντιμετώπιση των άμεσων και μακροπρόθεσμων προβλημάτων και την επεξεργασία συνολικών και πραγματιστικών λύσεων ικανών να επηρεάσουν τις πρακτικές ενέργειες για την επίλυσή τους[semigr ]

15. επιβεβαιώνει την υποστήριξή του προς τη σημαντική εργασία που επιτελούν οι συνεισηγητές της ΣΙΕ για τα δικαιώματα του ανθρώπου[semigr ] καλεί όλες τις χώρες ΑΚΕ και τα κράτη μέλη της ΕΕ να συνεργαστούν πλήρως με αυτούς[semigr ]

16. συμμερίζεται απολύτως τη θέση της ΣΙΕ για την Περιοχή των Μεγάλων Λιμνών και τη Λαϊκή Δημοκρατία του Κονγκό[semigr ] λαμβάνει υπόψη τα συνεκτικά ψηφίσματα που έχουν εγκριθεί[semigr ]

17. λαμβάνει υπόψη την υποστήριξη της ΣΙΕ προς μία διττή στρατηγική έναντι της Νιγηρίας: ικανοποίηση για την επιτυγχανόμενη πρόοδο, αλλά ταυτόχρονη διατήρηση των πιέσεων και κυρώσεων μέχρις ότου παύσουν οι παραβιάσεις των δικαιωμάτων του ανθρώπου και υπάρξουν πραγματικές προοπτικές για τη θέσπιση δημοκρατικού συντάγματος και νόμιμης πολιτικής κυβέρνησης[semigr ] συμμερίζεται την προσέγγιση αυτή και τονίζει την ενθαρρυντική πρόοδο που σημειώθηκε κατά τις τοπικές εκλογές που πραγματοποιήθηκαν πρόσφατα[semigr ]

18. εκφράζει τη βαθειά λύπη του για τη διένεξη μεταξύ της Ερυθραίας και της Αιθιοπίας[semigr ] υποστηρίζει τις προσπάθειες της ΣΙΕ να επιτύχει ειρηνική επίλυση της διένεξης και την έκκλησή της προς τις δύο χώρες να δεχτούν, ως μοναδικό τρόπο προόδου, το διάλογο και τη διαμεσολάβηση και να αποκηρύξουν τη βία[semigr ]

19. υποστηρίζει πλήρως την εκ μέρους της ΣΙΕ καταδίκη των επανειλημμένων παραβιάσεων των δικαιωμάτων του ανθρώπου στο Σουδάν και του αποσταθεροποιητικού ρόλου που διαδραματίζει στην περιοχή[semigr ] ζητεί απόλυτη δέσμευση στην πρωτοβουλία διαπραγματεύσεων υπό την αιγίδα του IGAD[semigr ]

20. ανησυχεί έντονα για διάφορες άλλες εσωτερικές διενέξεις και παραβιάσεις των δικαιωμάτων του ανθρώπου σε ορισμένες περιοχές ΑΚΕ[semigr ] χαιρετίζει τη θέση της ΣΙΕ επί των θεμάτων αυτών[semigr ] λυπάται όμως που η ΣΙΕ δεν κατάφερε, ενίοτε, να υιοθετήσει ενιαία στάση[semigr ]

21. επαναλαμβάνει την ανάγκη ενισχυμένης περιφερειακής συνεργασίας, κυρίως προς βελτίωση των υποδομών, ενίσχυση των περιφερειακών αγορών και δημιουργία αποτελεσματικών οικονομικών χώρων, εξαλείφοντας ταυτόχρονα εμπόδια όπως τα σχετικά με τις μεταφορές και τους τελωνειακούς φραγμούς που δημιουργούν μειονεκτήματα[semigr ]

22. χαιρετίζει τα αποτελέσματα των αποστολών της ΣΙΕ στη Bougainville και στην Κένυα[semigr ] τονίζει την τεράστια σημασία των αποστολών αυτών, δεδομένου ότι επιτρέπουν τη συλλογή σύγχρονων πληροφοριών για την ισχύουσα επιτόπου κατάσταση και μπορούν να συμβάλουν σημαντικά στην εξουδετέρωση δυνητικά επικίνδυνων καταστάσεων στις ενδιαφερόμενες περιοχές[semigr ]

23. επιβεβαιώνει τη θέση του για αξιοποίηση και εξέλιξη των δυνατοτήτων πρόληψης των κρίσεων, ώστε να αποφεύγεται η κλιμάκωση των συγκρούσεων και να δίνονται ειρηνικές λύσεις, και εκφράζει σχετικώς την ικανοποίησή του για τα ψηφίσματα που ενέκρινε η ΣΙΕ[semigr ]

24. κρίνει αναγκαία τη συμμετοχή του σε όλες τις αποστολές παρατηρητών που οργανώνει η Ευρωπαϊκή Επιτροπή για την παρακολούθηση εκλογικών διαδικασιών και την ανταπόκριση στις προσκλήσεις των χωρών ΑΚΕ για την παρακολούθηση προεδρικών και βουλευτικών εκλογών, εφόσον συντρέχουν οι απαιτούμενες προϋποθέσεις ασφάλειας, δεδομένου ότι μόνο η συνεχής παρακολούθηση των διαδικασιών εκδημοκρατισμού επιτρέπει τη ρεαλιστική αξιολόγηση των προβλημάτων και την επίτευξη προόδου[semigr ]

25. χαιρετίζει την πρωτοβουλία των συνεισηγητών για τον κανονισμό, να ενισχύσουν περαιτέρω τις μεθόδους εργασίας, περιλαμβάνοντας πρόταση αναζωογόνησης των Ώρας των Ερωτήσεων προς την Επιτροπή και το Συμβούλιο[semigr ]

26. θα λαμβάνει δεόντως υπόψη τις θέσεις της ΣΙΕ κατά τη λήψη αποφάσεων επί θεμάτων εξωτερικής και αναπτυξιακής πολιτικής, καθώς και επί θεμάτων όπως το εμπόριο, που συνδέονται στενά - και πρέπει να είναι συνεπή - με την αναπτυξιακή πολιτική[semigr ] καλεί τα κράτη μέλη της ΕΕ, το Συμβούλιο και την Επιτροπή να πράξουν το ίδιο[semigr ]

27. εκφράζει την ικανοποίησή του για το γεγονός ότι οι στρατηγικές που εφαρμόζονται υπέρ της βιώσιμης ανάπτυξης αποδίδουν αυξανόμενη σημασία στην ενίσχυση του ιδιωτικού τομέα στις χώρες ΑΚΕ και στη στοχοθετημένη υποστήριξη των μικρομεσαίων επιχειρήσεων, καθώς και για το γεγονός ότι σημαντικός στόχος της αναπτυξιακής πολιτικής είναι η προώθηση μιας βιομηχανικής ανάπτυξης προσαρμοσμένης στις τοπικές ανάγκες και πόρους[semigr ]

28. εκφράζει την ικανοποίησή του για την αυξανόμενη σημασία που αποδίδουν οι χώρες ΑΚΕ στην αποκεντρωμένη συνεργασία, τη συμμετοχή της κοινωνίας των πολιτών και στη συνεργασία με τους τοπικούς ΜΚΟ, και ιδιαίτερα για τη συνειδητοποίηση του γεγονότος ότι η ενίσχυση των δικαιωμάτων της γυναίκας αποτελεί απαραίτητη προϋπόθεση για την υλοποίηση της βιώσιμης ανάπτυξης[semigr ]

29. υπογραμμίζει ότι είναι σημαντικότατες για την εγκαθίδρυση μιας κοινωνίας απαλλαγμένης από την καταστολή οι ελευθερίες πληροφόρησης, γνώμης, Τύπου και αντιπολίτευσης, καθώς και η δυνατότητα δίκαιης πρόσβασης στα μέσα ενημέρωσης των αντίπαλων πολιτικών δυνάμεων[semigr ]

30. εκφράζει την ικανοποίησή του για το γεγονός ότι η ΣΙΕ εξελίσσεται όλο και περισσότερο σε ανοικτό φόρουμ συζήτησης των ζητημάτων που σχετίζονται με τις θεμελιώδεις ανάγκες του ανθρώπου, όπως η πρόσβαση όλων στη βασική εκπαίδευση, σε καθαρό πόσιμο νερό και στις βασικές υπηρεσίες υγείας, καθώς και των ζητημάτων που αφορούν την προστασία του περιβάλλοντος και τον κοινωνικό τομέα, με εντεινόμενη προσοχή στις πτυχές της αναπτυξιακής συνεργασίας που συνδέονται με το φύλο[semigr ]

31. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τη ΣΙΕ, το Συμβούλιο Υπουργών ΑΚΕ-ΕΕ, το Συμβούλιο, καθώς και τις κυβερνήσεις και τα κοινοβούλια των κρατών μελών.